sukhrobnurali/uzbek-legal-corpus huggingface dataset:
SUV RESURSLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-sonli qaroriga (Oʻzbekiston Respublikasi Qonun hujjatlari toʻplami, 2005-yil, 23 va 24-sonlar, 168-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 14-yanvarda 7, 2002-8-son qaror bilan tasdiqlangan “Suv resurslaridan foydalanganlik uchun soliqni hisoblab chiqarish va toʻlash tartibi toʻgʻrisida”gi yoʻriqnomaga (2002-yil 15-fevral, roʻyxat raqami 1097 — Meʼyoriy hujjatlar axborotnomasi, 2002-y., 3-4-son; 2003-y., 4-son; Oʻzbekiston Respublikasi Qonun hujjatlari toʻplami, 2004-y., 10-son 121-modda; 2005-y., 5-6-son, 41-modda) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiradi.
SUGʻURTA TASHKILOTLARI TOMONIDAN XARAJATLAR TARKIBI VA MOLIYAVIY NATIJALARNI SHAKLLANTIRISHNING OʻZIGA XOS XUSUSIYATLARI TOʻGʻRISIDA NIZOMNI TASDIQLASH HAQIDA
(order, 2024-08-14)

Oʻzbekiston Respublikasi “Sugʻurta faoliyati toʻgʻrisida”gi Qonunining 10-moddasi (Oʻzbekiston Respublikasi qonun hujjatlari toʻplami, 2002-y., 10-son, 70-modda), Oʻzbekiston Respublikasi Vazirlar Mahkamasining 1998-yil 8-iyuldagi 286-sonli “Sugʻurta faoliyatini davlat tomonidan tartibga solish chora-tadbirlari toʻgʻrisida”gi qaroriga asosan buyuraman: 1. “Sugʻurta tashkilotlari tomonidan xarajatlar tarkibi va moliyaviy natijalarni shakllantirishning oʻziga xos xususiyatlari toʻgʻrisida”gi nizom ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan keyin kuchga kiradi.
“Lokomotiv” mehmonxona majmuasini “Oʻzbekiston temir yoʻllari” datk balansiga oʻtkazish toʻgʻrisida
(resolution, 2005-10-18)

Yoʻlovchi va yuk tashish jarayonlarining texnologik nazorati ishonchliligini oshirish, temir yoʻl transportida barqaror va samarali boshqaruv hamda aloqa tizimini taʼminlash, shuningdek, Toshkent shahri Shimoliy vokzal oldi maydonining rekonstruksiya qilinishi munosabati bilan Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, “Oʻzbekiston temir yoʻllari” DATK va “Oʻztemiryoʻlyoʻlovchi” OAJning “Lokomotiv” mehmonxona majmuasini maxsus texnologik boʻlinmalarni joylashtirish maqsadida “Oʻzbekiston temir yollari” DATK balansiga begʻaraz oʻtkazish haqidagi taklifi qabul qilinsin. 2. Belgilansinki, “Lokomotiv” mehmonxona majmuasining “Oʻzbekiston temir yoʻllari” DATK balansiga begʻaraz oʻtkaziladigan aktivlari qiymati daromad (foyda) soligʻi boʻyicha soliq solishning obyekti hisoblanmaydi. 3. Vazirlar Mahkamasining “Oʻzbekiston temir yoʻllari” davlat-aksiyadorlik kompaniyasini boshqarishni tashkil etishni takomillashtirish toʻgʻrisida” 2001-yil 3-martdagi 108-son qaroriga 5-ilovaning 10-bandi chiqarib tashlansin. 4. Ushbu qaror ijrosini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
SAVDO VA UMUMIY OVQATLANISh KORXONALARI UChUN DAROMAD SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasi va Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-son qaroriga (Oʻzbekiston Respublikasi qonun hujjatlari toʻplami, 2005-y., 23-24-son, 168-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-iyuldagi 76 va 2003-62-son qarori bilan tasdiqlangan “Savdo va umumiy ovqatlanish korxonalari uchun daromad soligʻini hisoblab chiqarish va toʻlash tartibi toʻgʻrisida”gi Nizomga (2003-yil 21-iyul, roʻyxat raqami 1260 — Meʼyoriy hujjatlar axborotnomasi, 2003-y., 13-14-son; Oʻzbekiston Respublikasi Qonun hujjatlari toʻplami, 2005-y., 5-6-son, 52-modda) ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
JISMONIY ShAXSLARDAN TRANSPORT VOSITALARI UChUN BENZIN, DIZEL YoQILGʻISI VA SUYuLTIRILGAN GAZ ISTEʼMOLIGA SOLIQNI HISOBLAB ChIQARISh VA TOʻLASh TARTIBI TOʻGʻRISIDA YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-son qaroriga (Oʻzbekiston Respublikasi Qonun hujjatlari toʻplami, 2005-y., 23-24-son, 168-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 3-yanvardagi 2 va 2002-1-son qarori bilan tasdiqlangan “Jismoniy shaxslardan transport vositalari uchun benzin, dizel yoqilgʻisi va suyultirilgan gaz isteʼmoliga soliqni hisoblab chiqarish va toʻlash tartibi toʻgʻrisida”gi yoʻriqnomaga (2002-yil 3-yanvar, roʻyxat raqami 1092 — Meʼyoriy hujjatlar axborotnomasi, 2002-y., 1-2-son; 2003-y., 3-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(resolution, 2020-06-16)

Oʻzbekiston Respublikasi Prezidentining “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida” 2005-yil 24-iyundagi PF–3618-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 1. Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalari 8-bandida: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin va “Sugʻurta va auditorlik tashkilotlari, birjalar” soʻzlaridan keyin “Oʻzbekiston Respublikasi Hukumati qarorlari bilan tashkil etiladigan aksiyadorlik kompaniyalari (shu jumladan davlat-aksiyadorlik kompaniyalari va xolding kompaniyalari) shaklidagi davlat boshqaruvi organlari” soʻzlari qoʻshilsin. 1. Vazirlar Mahkamasining 1993-yil 19-avgustdagi 423-son qarori bilan tasdiqlangan Vazirliklar, idoralar va xoʻjalik boshqaruvi organlari tomonidan undiriladigan xorijiy valyutadagi bojlar, yigʻimlar va soliq boʻlmagan boshqa toʻlovlar tariflari stavkalarining I boʻlimi. 2. Vazirlar Mahkamasining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2001-yil 22-avgustdagi 347-son qarori (Oʻzbekiston Respublikasi QT, 2001-y., 8-son, 47-modda). 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2005-yil 11-fevraldagi 59-son qaroriga 1-ilovaning 9-bandi (Oʻzbekiston Respublikasi QT, 2005-y., 2-son, 6-modda).
Xalqaro shartnomani tasdiqlash toʻgʻrisida
(resolution, 2005-10-07)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonuniga muvofiq: 1. Oʻzbekiston Respublikasi Hukumati bilan Sloveniya Respublikasi Hukumati oʻrtasida 2005-yil 16-martda Lyublyana shahrida imzolangan yoʻlovchilar va yuklarni avtomobilda xalqaro tashish toʻgʻrisida Bitim tasdiqlansin. 2. Tashqi ishlar vazirligi Oʻzbeksiton Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi tegishli bildirishnomani yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnomalar kuchga kirgandan keyin belgilangan tartibda Oʻzbeksiton Respublikasining majburiyatlari amalga oshirilishi ustidan nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vazirining oʻrinbosari N.M. Xanov zimmasiga yuklansin.
“TARAQQIYOT UCHUN OZIQ-OVQATLAR” DASTURI DOIRASIDA QISHLOQ VA SUV XOʻJALIGI SOHASIDAGI USTUVOR LOYIHALARNI MOLIYALASHTIRISH TOʻGʻRISIDA
(resolution, 2022-07-22)

Amerika Qoʻshma Shtatlari Hukumati bilan Oʻzbekiston Respublikasi Hukumati oʻrtasida tuzilgan “Taraqqiyot uchun oziq-ovqatlar” dasturi boʻyicha qishloq xoʻjaligi mahsulotlari yetkazib berish toʻgʻrisidagi Bitim doirasida Oʻzbekiston Respublikasiga berilgan grantdan samarali foydalanishni taʼminlash maqsadida Vazirlar Mahkamasi qaror qiladi: 1. Hukumatlararo bitimga muvofiq tuzilgan Oʻzbekiston—Amerika qoʻshma ishchi guruhining “Taraqqiyot uchun oziq-ovqatlar” dasturi boʻyicha qishloq xoʻjaligi mahsulotini sotishdan tushayotgan grant mablagʻlari hisobiga ilovaga muvofiq qishloq va suv xoʻjaligi sohasidagi ustuvor loyihalarni moliyalashtirish toʻgʻrisidagi taklifiga rozilik berilsin. 2. Oʻzbekiston Respublikasi Iqtisodiyot vazirligi, Moliya vazirligi Qishloq va suv xoʻjaligi vazirligi bilan birgalikda ilovada nazarda tutilgan kapital qurilish obyektlarini belgilangan tartibda 2005-yil uchun qurilishlarning aniq roʻyxatiga kiritsin. 3. Oʻzbekiston Respublikasi Moliya vazirligi loyihada koʻrsatilgan ustuvor loyihalar Moliya vazirligining “Taraqqiyot uchun oziq-ovqatlar” dasturi boʻyicha tushayotgan mablagʻlarni jamlash uchun ochilgan maxsus hisob raqamidan moliyalashtirilishini taʼminlasin. 4. Oʻzbekiston Respublikasi Qishloq va suv xoʻjaligi vazirligi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi “Taraqqiyot uchun oziq-ovqatlar” dasturi boʻyicha olingan mablagʻlardan maqsadli foydalanilishini taʼminlasin va loyihalarning amalga oshirilishi toʻgʻrisidagi axborotni yilning har choragida Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga hamda Moliya vazirligiga taqdim etsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A.Golishev zimmasiga yuklansin.
Oʻzbekiston Respublikasi pochta toʻlovining davlat belgilari va maxsus xotira tamgʻalari toʻgʻrisida nizomni tasdiqlash haqida
(order, 2013-11-25)

Butunjahon pochta konvensiyasi, yozma xat-xabarlar Reglamenti, Oʻzbekiston Respublikasi “Pochta aloqasi toʻgʻrisida”gi Qonuni, Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qarori bilan tasdiqlangan “Oʻzbekiston aloqa va axborotlashtirish agentligi toʻgʻrisidagi nizom”ga va 2004-yil 19-iyuldagi “Pochta aloqasi sohasidagi faoliyatni takomillashtirish toʻgʻrisida”gi 339-son qaroriga muvofiq, shuningdek, “Oʻzbekiston Respublikasi pochta toʻlovining davlat belgilari va maxsus xotira tamgʻalari toʻgʻrisidagi nizom”ni amalga kiritish, shuningdek, pochta markalarining mavzuga oid rejalari nominali, adadi, markalangan pochta konvertlari va kartochkalarini jumladan ularni original markalar bilan ishlab chiqarishni, muomalaga kiritish va muomaladan chiqarish, pochta markalariga buyurtma berish, tarqatish va sotish, maxsus xotira tamgʻalarini qoʻllash va muomalaga kiritishni shakllantirishning umumiy prinsiplarini aniqlash maqsadida, buyuraman: 1. “Oʻzbekiston Respublikasi pochta toʻlovining davlat belgilari va maxsus xotira tamgʻalari toʻgʻrisidagi nizom” ilovaga* muvofiq tasdiqlansin. 2. Agentlikning Pochta texnologiyalari va xizmatlari boʻlimi (Bajanova) Agentlikda tasdiqlangan “Oʻzbekiston Respublikasi pochta toʻlovining davlat belgilari va maxsus xotira tamgʻalari toʻgʻrisidagi nizom”ni oʻrnatilgan tartibda Oʻzbekiston Respublikasi Adliya vazirligida davlat roʻyxatidan oʻtkazilishini taʼminlasin. 3. Mazkur Nizom Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan oʻn kun oʻtgandan keyin amalga kiritilsin. 4. Mazkur Nizom amalga kiritilishi bilan Oʻzbekiston Respublikasi Aloqa vazirligining 1995-yil 27-dekabrdagi 292-son buyrugʻi bilan tasdiqlangan “Oʻzbekiston Respublikasi pochta toʻlovining davlat belgilari, radiomarkalar va maxsus pochta tamgʻalari toʻgʻrisidagi nizom” oʻz kuchini yoʻqotgan deb hisoblansin (1995-yil 22-dekabr, roʻyxat raqami 202). 5. Ushbu buyruqning ijrosini nazorat qilish Agentlik Bosh direktorining oʻrinbosari A.A. Xodjayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH VA BAʼZI QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2025-12-16)

Oʻzbekiston Respublikasi Prezidentining “Banklardagi depozit hisobvaraqlaridan naqd pul toʻlovlarini uzluksiz taʼminlash kafolatlari toʻgʻrisida” 2005-yil 5-avgustdagi PQ-147-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 2. Vazirlar Mahkamasining “Naqd pul muomalasini mustahkamlash va tijorat banklarining masʼuliyatini oshirishga doir qoʻshimcha chora-tadbirlar toʻgʻrisida” 2001-yil 22-iyundagi 264-son qarorining (Oʻzbekiston Respublikasi QT, 2001-y., 6-son, 31-modda) 6-bandi uchinchi xatboshida “mablagʻlar mavjud boʻlgan hollarda, mehnatga haq toʻlash va qonun hujjatlarida nazarda tutilgan ehtiyojlar uchun naqd pulni” soʻzlari “banklarning depozit hisob raqamlarida mablagʻlar mavjud boʻlganda naqd pulni” soʻzlari bilan almashtirilsin. 3. Vazirlar Mahkamasining “Bozorni isteʼmol tovarlari bilan toʻldirishni ragʻbatlantirish hamda ishlab chiqaruvchilar va savdo tashkilotlarining oʻzaro munosabatlarini takomillashtirish chora-tadbirlari toʻgʻrisida” 2002-yil 13-noyabrdagi 390-son qarori (Oʻzbekiston Respublikasi QT, 2002-y., 11-son, 67-modda) 7-bandining ikkinchi va uchinchi xatboshi chiqarib tashlansin. 4. Vazirlar Mahkamasining 2003-yil 13-fevraldagi 75-son qarori (Oʻzbekiston Respublikasi QT, 2003-y., 2-son, 15-modda) bilan tasdiqlangan Oʻzbekiston Respublikasida chakana savdo qoidalarining 189-bandiga oltinchi xatboshidan keyin quyidagi mazmundagi yangi xatboshi qoʻshilsin: “plastik kartochkalardan foydalanilgan toʻlovni qabul qilishdan bosh tortish”; yettinchi—oʻn toʻqqizinchi xatboshilar tegishli ravishda sakkizinchi—yigirmanchi xatboshilar deb hisoblansin. 1. Vazirlar Mahkamasining “Naqd pul tushumidan foydalanishni tartibga solish toʻgʻrisida” 1995-yil 3-fevraldagi 29-son qarorining 1-bandi hamda qarorga ilova. 5. Vazirlar Mahkamasining “Tijorat banklarining kichik tadbirkorlikni rivojlantirishda qatnashishini ragʻbatlantirishga doir qoʻshimcha chora-tadbirlar toʻgʻrisida” 2000-yil 19-maydagi 195-son qarori (Oʻzbekiston Respublikasi QT, 2000-y., 5-son, 25-modda) 1-bandining ikkinchi xatboshi, 3-bandi hamda qarorga 1-ilova. 6. Vazirlar Mahkamasining “Oʻzbekcharmpoyabzali” uyushmasi korxonalarining barqaror faoliyatini taʼminlashga doir chora-tadbirlar toʻgʻrisida” 2001-yil 12-apreldagi 172-son qarorining (Oʻzbekiston Respublikasi QT, 2001-y., 4-son, 22-modda) 4-bandi. 7. Vazirlar Mahkamasining “Pul mablagʻlarining bankdan tashqari muomalasini yanada qisqartirish chora-tadbirlari toʻgʻrisida” 2002-yil 5-avgustdagi 280-son qarorining (Oʻzbekiston Respublikasi QT, 2002-y., 8-son, 46-modda) 3-bandi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbektelekom” aksiyadorlik kompaniyasining maʼlumotlar uzatish xizmatlarini rivojlantirish va xususiylashtirishga tayyorlash chora-tadbirlari toʻgʻrisida” 2005-yil 8-avgustdagi PQ-149-son qarori)
(resolution, 2005-10-06)

Oʻzbekiston Respublikasi Prezidentining “Oʻzbektelekom” aksiyadorlik kompaniyasining maʼlumotlar uzatish xizmatlarini rivojlantirish va xususiylashtirishga tayyorlash chora-tadbirlari toʻgʻrisida” 2005-yil 8-avgustdagi PQ-149-son qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1994-yil 16-martdagi 140-son qarori (Oʻzbekiston Respublikasi QT, 1994-y., 3-son, 16-modda) bilan tasdiqlangan Oʻzbekiston Respublikasi Tashqi ishlar vazirligi toʻgʻrisidagi nizomning 4-bandi oʻn toʻqqizinchi xatboshidan “va “UzPAK” maʼlumotlarni uzatish davlat tarmogʻini rivojlantirish va undan foydalanish korxonasi” soʻzlari chiqarib tashlansin. 2. Vazirlar Mahkamasining “Maʼlumotlar uzatish milliy tarmogʻini tashkil etish va jahon axborot tarmoqlaridan foydalanishni tartibga solish toʻgʻrisida” 1999-yil 5-fevraldagi 52-son qarorida: a) 2-band quyidagi tahrirda bayon qilinsin: “2. Belgilab qoʻyilsinki, Maʼlumotlarni uzatish milliy tarmogʻidan, shu jumladan, Internetdan foydalanish va uni rivojlantirish milliy operatori (provayder) funksiyalari “Oʻzbektelekom” aksiyadorlik kompaniyasiga yuklanadi”; b) 3-bandning birinchi xatboshi quyidagi tahrirda bayon qilinsin: “3. Quyidagilar milliy operator (provayder) sifatida “Oʻzbektelekom” aksiyadorlik kompaniyasining asosiy vazifalari etib belgilansin:”; v) 3-bandning uchinchi xatboshida “UzPAK” soʻzi “Oʻzbektelekom” aksiyadorlik kompaniyasi” soʻzlari bilan almashtirilsin; g) 8-bandda “UzPAK” maʼlumotlarni uzatish davlat tarmogʻini rivojlantirish va undan foydalanish korxonasi” soʻzlari “Oʻzbektelekom” aksiyadorlik kompaniyasi” soʻzlari bilan almashtirilsin. 3. Vazirlar Mahkamasining “Oʻzbektelekom” aksiyadorlik kompaniyasi faoliyatini tashkil etish masalalari toʻgʻrisida” 2000-yil 30-iyundagi 253-son qaroriga 4-ilovaning I boʻlimi birinchi xatboshi chiqarib tashlansin.
IShLAB ChIQARILADIGAN VA REALIZATSIYA QILINADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-sonli qaroriga (Oʻzbekiston Respublikasi Qonun hujjatlari toʻplami, 2005-yil, 23, 24-son, 168-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-martdagi 43 va 2003-37-sonli qarori bilan tasdiqlangan, Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisidagi Yoʻriqnomaga (2003-yil 29-aprel, roʻyxat raqami 1238. Meʼyoriy hujjatlar axborotnomasi, 2003-yil 7, 8-son, Oʻzbekiston Respublikasi Qonun hujjatlari toʻplami, 2004-yil, 11-son, 131-modda; 40, 41-son, 442-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLAB ChIQISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-sonli qarori (Oʻzbekiston Respublikasi Qonun hujjatlari toʻplami, 2005-yil, 23 va 24-sonlar, 168-modda) va Muddati oʻtkazib yuborilgan debitorlik va kreditorlik qarzlarni qisqartirish va budjetga toʻlovlar intizomini mustahkamlash boʻyicha respublika komissiyasining 2005-yil 16-iyundagi 40-sonli yigʻilish bayonnomasiga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2004-yil 15-yanvardagi 16 va 2004-13-sonli qarori bilan tasdiqlangan, Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi Yoʻriqnomaga (2004-yil 15-mart, roʻyxat raqami 1325 — Oʻzbekiston Respublikasi Qonun hujjatlari toʻplami, 2004-yil, 11-son, 133-modda) ilovaga* muvofiq oʻzgartirishlar va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUDUDIGA IMPORT QILINADIGAN IShLAR, XIZMATLARGA NISBATAN QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ-100-sonli qaroriga (Oʻzbekiston Respublikasi Qonun hujjatlari toʻplami, 2005-yil, 23, 24-son, 168-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 28-yanvardagi 26 va 2002-24-sonli qarori bilan tasdiqlangan, Oʻzbekiston Respublikasi hududiga import qilinadigan ishlar, xizmatlarga nisbatan qoʻshilgan qiymat soligʻini hisoblab chiqarish va toʻlash tartibi toʻgʻrisidagi Yoʻriqnomaga (2002-yil 15-aprel, roʻyxat raqami 1123. Meʼyoriy hujjatlar axborotnomasi, 2002-yil, 7-son, 2003-yil, 4-son; Oʻzbekiston Respublikasi Qonun hujjatlari toʻplami, 2004-yil, 10-son, 124-modda) ilovaga* muvofiq oʻzgartirishlar va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.